En middelsstor, slank, kanelbrun trebukk. Antennene er minst en og en halv gang så lange som kroppen. Pronotum er tydelig lengre enn bredt, i midten med en trekantet, utstående knøl på hver side. Dekkvingene er parallellsidige med markerte, litt spissvinklede "skuldre". Hver dekkvinge har tre rader av svarte, opphøyde punkter, som er forbundet med lave lengderibber. Spissen er avrundet.